text: Nettet må vige for Æ Rummelpot
  15 november 2012 kl. 16.42
  Æ Rummelpot lader sig ikke kujonere af moderne internet-tider. Derfor vender det sønderjyske satirehæfte tilbage til sit gamle navn i år.
  Dette års udgave blev præsenteret i Sønderjyllandshallen ved middagstid. Hele den lokale verdenspresse var mødt op - for årets rummelpost er en stor ting i Sønderjylland. 
  Det store forkromede internet kan ikke lide æ,ø og å. Derfor forsvandt Æ'et i hæftes titel. Men den slags skal man ikke pille ved. Så nu er det tilbage. Og så må nettet vige for den sønderjyske version af Blæksprutten og Svikmøllen.
  
  12 sider mere
  Årets udgave er udvidet med 12 sider. Som vanligt spidder det en række store og små begivenheder i Sønderjylland. 
  Årets æresrummelpot går til musikeren Valdemar Rasmussen.
  